b'\n_START_ARTICLE_\nNuijasaari (Padasjoki)\n_START_SECTION_\nMaantietoa\n_START_PARAGRAPH_\nSaari on 160 metri\xc3\xa4 pitk\xc3\xa4, 110 metri\xc3\xa4 leve\xc3\xa4 ja sen pinta-ala on 1,1 hehtaaria . Se sijaitsee Padasjoensel\xc3\xa4n etel\xc3\xa4puolella olevalla Nyst\xc3\xb6l\xc3\xa4nlahdella. Lahden suuosassa on saariryhm\xc3\xa4, jonka keskell\xc3\xa4 Nuijasaari on. Saariryhm\xc3\xa4\xc3\xa4n kuuluu my\xc3\xb6s Vohlasaari ja varissaari, sek\xc3\xa4 seitsem\xc3\xa4n pikkusaarta, joka sijaitsevat jonossa Nuijasaaren ja Tapialeenniemen v\xc3\xa4lill\xc3\xa4. Kivikkoisessa saaristossa on muitakin pikkusaaria. Nuijasaari kohoaa keskelt\xc3\xa4 noin yhdeks\xc3\xa4n metrin korkeuteen P\xc3\xa4ij\xc3\xa4nteest\xc3\xa4. Saari on autio.\n_START_SECTION_\nLuontoarvoja\n_START_PARAGRAPH_\nKoko saari on luonnonsuojelualuetta, joka kuuluu P\xc3\xa4ij\xc3\xa4nteen kansallispuistoon yhdess\xc3\xa4 joidenkin naapurisaarten, kuten esimerkiksi Varissaaren, kanssa. Kansallispuiston alueet muodostavat yhden Natura 2000-alueen P\xc3\xa4ij\xc3\xa4nteen alueen (10\xc2\xa0857 hehtaaria, FI0335003). My\xc3\xb6s edell\xc3\xa4 mainittu Taipaleenniemi kuuluu kansallispuistoon.\n_START_SECTION_\nHistoriaa\n_START_PARAGRAPH_\nPadasjoella Nyyst\xc3\xb6l\xc3\xa4ss\xc3\xa4 talvella 1597 k\xc3\xa4ydyn Nujasodan loppuvaiheessa tapahtui antautuneiden h\xc3\xa4m\xc3\xa4l\xc3\xa4isten mestaus. Sitten heid\xc3\xa4n kotinsa ry\xc3\xb6stettiin ja useassa tapauksessa poltettiin. Tapahtumien j\xc3\xa4lkin\xc3\xa4yt\xc3\xb6ksen\xc3\xa4 kirkko ep\xc3\xa4si heilt\xc3\xa4 luvan tulla haudatuksi kirkkomaahan. Vainajat ker\xc3\xa4ttiin hangesta ja kuljetettiin lahdensuulla sijaitsevaan saareen ja haudattiin siell\xc3\xa4 kev\xc3\xa4\xc3\xa4ll\xc3\xa4. Saaren nimi todenn\xc3\xa4k\xc3\xb6isesti vaihtui \xe2\x80\x9dNuijamiesten saareksi\xe2\x80\x9d ja sit\xc3\xa4 on my\xc3\xb6hemmin kutsuttu vain \xe2\x80\x9dNuijasaareksi\xe2\x80\x9d.'